《南明山宝相寺十五题 其十 齐相书堂》
宋代·释显忠

异代终难问，遗名不可穷。山中丞相去，林下学堂空。

映雪功休比，冲天志莫同。故基兰蕙满，犹自起华风。

作者简介：释显忠，号祖印禅师，仁宗嘉祐间人（《嘉泰会稽续志》卷四）。为南岳下十一世，金山颖禅师法嗣，住越州石佛寺。事见《五灯会元》卷一二。今录诗十八首。